cyanic-selkie/wikianc huggingface dataset:
Hannu Kataja
Kataja aloitti toimittajan uransa Vaasa-lehdessä 22-vuotiaana valtiotieteen maisterina (Turun Yliopisto 1974). Sen jälkeen Kataja työskenteli muun muassa Ilkassa, MTV:ssä ja Ylessä. Kuntalehden päätoimittajana ja KL-Kustannus Oy:n toimitusjohtajana Kataja aloitti kesäkuussa 2011. Kesällä 2012 Kataja irtisanoi Kuntalehden toimituksen. Sotilasarvoltaan Kataja on reservin kapteeni.
Beerse
Beersen naapurikunta Vlimmeren yhdistyi 2. tammikuuta 1977 Beerseen.
Federico Savelli
Savelli oli täysin epäpätevä upseerina. Hän nousi keisarillisen armeijan komentajaksi ainoastaan taustansa ansiosta (korkeaa italialaista aatelia). Häneltä puuttui pätevyyden lisäksi myös rohkeutta. Oletetaan, että kun Savellin alaiset valittivat Wieniin tämän epäpätevyydestä, heille annettiin ohjeeksi uutisoida vain komentajaansa liittyvät hyvät asiat.
Falanukki
Falanukit ovat harvinaistuneet luonnonsuojelualueiden ulkopuolella metsien hävityksen, liiallisen pyydystyksen ja saarelle tuodun pikkusivettikissan (Viverricula indica) synnyttämän kilpailun vuoksi, ja siksi ne ovat vaarantuneita.
Vihkivesi
Vihkivesi populaarikulttuurissa
Kansanperinteen mukaan vihkivedellä on taikavoimia; legendoissa sillä voidaan karkottaa vampyyreja tai ihmissusia. Myös populaarikulttuurissa annetaan usein ymmärtää, että vihkivedessä on yliluonnollisia voimia. Roolipeleissä se voi olla ase demoneita vastaan. Hellboy käyttää elokuvassa luoteja, joissa on vihkivettä. Buffy, vampyyrintappajassa on käytetty vihkivesikranaatteja.
Pelikorttien maat
Peruskorttipakka
Peruskorttipakka:
Espanjalainen korttipakka
Espanjalaisen korttipakan yleisin tyyli:
Italialainen korttipakka
Italialaisen korttipakan bolognalainen tyyli:
Suomi–Irlanti-Seura
Finnish-Irish Society ry eli Suomi–Irlanti-seura on suomalainen Irlannin ystävyysseura, joka on perustettu vuonna 1954. Seuran tarkoituksena on tehdä tunnetuksi irlantilaista kulttuuria, historiaa ja nykypäivää. Seuralla on tällä hetkellä noin 500 jäsentä. Seura toimii myös yhteistyössä Irish-Finnish Societyn (Irlanti–Suomi-seura) kanssa, jonka keskus on Dublinissa. Suomi–Irlanti-seuran aktiviteetit on myös tunnustettu kulttuurisopimuksessa Suomen ja Irlannin välillä ja se on saanut avustusta Irlannin ulkoministeriön alaiselta Culture Ireland Committeelta ja Suomen opetusministeriöltä.
Seuran jäsenlehti on nimeltään Shamrock, joka ilmestyy 2–4 kertaa vuodessa. Seuran sivuilla on julkaistu joitakin artikkeleita vanhoista Shamrockeista, joukossa muun muassa seuran perustajajäsenen akateemikko Aale Tynni-Haavion muistoja Irlannista ja Irlanti-seurasta.
II SS-panssariarmeijakunta
Palvelus
Tammikuussa 1943 se siirrettiin itärintaman eteläosaan ja sai nimen SS-Panzer-Korps (ilman järjestysnumeroa). Armeijakunta osallistui kolmanteen Harkovan taisteluun talvella 1943. Kesäkuussa 1943 armeijakunta nimettiin II SS -panssariarmeijakunnaksi. Nimenmuutos johtui siitä, että oli annettu käsky uuden, SS-divisioona Leibstandarte Adolf Hitlerin ympärille muodostettavan SS-panssariarmeijakunnan perustamisesta, joka sai järjestysnumeron I. Heinäkuussa 1943 II SS -panssariarmeijakunta osallistui Kurskin taisteluun. Benito Mussolinin kukistumisen jälkeen yksikkö komennettiin Italiaan, vaikka vain Leibstandarte Adolf Hitler -divisioona siirrettiin. Joulukuussa 1943 yksikkö siirrettiin Ranskaan, ja se palasi huhtikuussa 1944 itärintamalle, josta se jälleen palautettiin länsirintamalle Normandiaan. Sodan loppuajan se taisteli Ardenneilla ja päätyi lopulta Itävaltaan.
Andreas Johansson (jääkiekkoilija)
NHL-ura
Syyskuussa 1998 Johansson teki koeaikasopimuksen jälkeen kaksivuotisen pelaajasopimuksen Ottawa Senatorsin kanssa. Hän teki kaudella 1998–1999 NHL:n yhden kauden piste-ennätyksensä: 69 runkosarjaottelussa tehopisteet 21+16=37. Johanssonin 21 maalia on hänen maaliennätykseksensä NHL:ssä, mutta 37 tehopistettä hän teki myös kaudella 2002–2003. Kesäkuussa 1999 Ottawa myi Johanssonin Tampa Bay Lightningiin, josta se sai vaihdossa Rob Zamunerin ja toisen kierroksen varausvuoron kesälle 2002. Johansson pelasi Tampassa kuitenkin vain 12 ottelua, kunnes seura myi hänet marraskuussa Calgary Flamesiin, josta Tampa sai vaihdossa Nils Ekmanin ja neljännen kierroksen varausvuoron kesälle 2000. Johanssonin kausi päättyi kuitenkin selkävammaan tammikuussa 2000 ottelussa Vancouver Canucksia vastaan.
Calgary asetti syyskuussa 2000 Johanssonin siirtolistalle, josta New York Rangers valitsi hänet joukkueeseensa. Johansson kuitenkin siirtyi kaudeksi 2000–2001 Sveitsin Nationalliga A:ssa pelaavaan SC Berniin. Hän oli tehopisteillä 15+29=44 joukkueen paras pistemies. Kevään 2001 pudotuspeleissä Johansson jakoi Bernin sisäisen maalipörssin voiton maanmiehensä Patrik Juhlinin kanssa. Kaudeksi 2001–2002 hän palasi NHL:ään ja teki Rangersin kanssa vuoden mittaisen pelaajasopimuksen. Kaudeksi 2002–2003 Johansson siirtyi Nashville Predatorsiin. Hän jatkoi Nashvillessä myös kaudella 2003-2004, jolloin Johansson pelasi myös yhden ottelun Nashvillen farmijoukkue Milwaukee Admiralsissa, AHL:ssä.
Valmentajaura
Toukokuussa 2010 Johansson nimettiin Elitserien-joukkue Modon apuvalmentajaksi, mutta hän lopetti valmentamisen kauden 2010–2011 jälkeen perhesyiden vuoksi.
Vuoristorata (Linnanmäki)
Vuoristorata on perinteinen vuoristorata Linnanmäen huvipuistossa Helsingissä. Vuoristorata on valmistettu puusta, kuten kaikki muutkin tuon aikakauden vuoristoradat. Vuoristorata esiintyi myös Linnanmäen edellisessä logossa. Logon kaareva muoto esitti Vuoristoradan pudotusta ja mäkeä. Kesässä Vuoristorata kierretään noin 47 000 kertaa.
Historiaa
thumb|upright|Linnanmäen Vuoristoradan rakenteita. Vuoristoradan rakensi talvella 1950 Linnanmäen henkilökunta tanskalaisen Valdemar Lebeckin piirustusten pohjalta. Rakennustyötä johti tanskalainen tivolimies Svend Jarlström, joka tuohon aikaan omisti suurimman osan Linnanmäen laitteista. Lebeckin piirustusten pohjalta oli rakennettu myös lähes identtinen rata Bakkenin huvipuistoon Tanskan Dyrehavsbakkeniin. Radan nimi on Rutschebanen. Vuoristorata avattiin 13. heinäkuuta 1951. Avajaisissa tarjottiin pilsneriä ja voileipiä. Vuoristorata oli valmistuessaan Pohjoismaiden suurin vuoristorata.
Kesäkuusta 2021 alkaen Linnanmäki on siirtynyt käyttämään sukupuolineutraaleja ammattinimikkeitä, jonka seurauksena aiempi nimike jarrumies on nykyään nimeltään jarrumestari.
Ominaisuudet
Vuoristoradan juna saattaa jäädä jumiin mäkeen. Kyse on tällöin jarrumestarin jarrutusvirheestä, jolloin junalla ei riitä vauhtia, että se pääsisi ylämäen huipulle. Linnanmäen Vuoristoradalla on vuosikymmenien saatossa kuollut kaksi henkilöä. Vuonna 1953 sai surmansa kuljettaja, joka istui ensimmäiseen vaunuun illan viimeisellä ajolla, eikä kiinnittänyt turvapuomia. Mies putosi ja jäi junan alle. Vuonna 1985 kuoli poika, joka istui niin ikään ensimmäisessä vaunussa. Poika avasi matkan aikana turvapuomin lukituksen, putosi junasta ja jäi sen alle.
Denis Matsujev
Denis Leonidovitš Matsujev (s. 11. kesäkuuta 1975 Irkutsk) on venäläinen pianisti.
Jeriko
Jeriko on kaupunki Palestiinassa Länsirannalla. Se sijaitsee Jerusalemin itäpuolella lähellä Jordanjokea. Kaupunki on ollut Palestiinalaishallinnon hallussa vuodesta 1994 lähtien ja kuuluu Jerikon kuvernoraattiin. Vuoden 2016 arvion mukaan kaupungin asukasluku oli 23 220.
Historia
Vuosina 6000–5000 eaa. Jerikosta ei ole juuri löydetty jälkiä asutuksesta. Tämän kauden jälkeen paikalle saapuivat ensimmäiset keramiikkaa valmistaneet ihmiset, mutta tämä kulttuuri oli muuten aiempaa primitiivisempi. Jeriko kaupungistui jälleen 3000-luvun lopussa muun Palestiinan tavoin. Noin vuonna 2300 eaa. alueelle saapui kuitenkin nomadisia kansoja, luultavasti amorilaiset, ja neljäsataa vuotta myöhemmin kanaanilaiset eli foinikialaiset, joiden kulttuuri oli urbaani ja levittäytyi koko Välimerelle.
Raamatussa Jeriko mainitaan useita kertoja. Raamatun mukaan Israelin heimot hyökkäsivät kaupunkiin Joosuan johdolla ylitettyään Jordanjoen sen itäpuolelta päin. Ernest Sellin ja Carl Watzinger löysivät arkeologissa kaivauksissa Jerikosta vuosien 1907–1909 välillä tuhoutuneiden muurien jäännöksien verkoston, jota he alun perin pitivät Raamatun kertomina Jerikon muurina, mutta nykyisin arkeologit suhtautuvat siihen skeptisesti ja ajoittavat ne aikaisemmalle kaudelle. Tämän jälkeen kaupunki hylättiin, kunnes Hiel beteliläinen rakensi sen muurit uudelleen 800-luvulla eaa. Vanhan testamentin Jeriko on löydetty Tall Al-Sulṭānin kummulta nykyisen kaupungin ulkopuolelta, ja alueella on tehty useita kaivauksia, joiden eräänä tärkeänä tavoitteena on ollut määritellä, milloin israelilaiset saapuivat Kanaaninmaahan. Tämänaikainen kaupunki saattoi tuhoutua noin 1300-luvulla eaa., eikä Hielin rakentamasta kaupungista ole jäänyt juuri jälkiä, mutta 600-luvulla eaa. paikalla oli merkittävä asutuskeskus. Myöhemmät Jerikot rakennettiin eri paikalle. Roomalaiskaudella Herodes rakensi Jerikoon talvikartanon, jossa hän kuoli vuonna 4 eaa. Tältä alueelta noin 1,6 kilometriä Vanhan testamentin kaupungista etelään on löydetty jälkiä muistakin hienoista roomalaisajan rakennuksista. Ristiretkiajan kaupunki rakennettiin puolestaan Vanhan testamentin kaupungin itäpuolelle paikalle, jossa nykyinenkin Jeriko sijaitsee.
Lauri Vilenius
Sodanjälkeinen aika
Heti sodan jälkeen Vileniuksesta tuli vapautuneiden vankien korvauskomitean puheenjohtaja ja uuden Suomi–Neuvostoliitto-seuran järjestäjä. Vaikeana pidetyn luonteensa vuoksi hänet syrjäytettiin SKP:n uudesta johdosta. Hän toimi toista vuotta SKP:n Saimaan-alueen piirisihteerinä ja sen jälkeen Suomen Kuljetustyöntekijäin Liiton (SKL) järjestäjänä. Hän myös toimitti jonkin aikaa SKL:n lehteä. Vilenius erotettiin kokonaan SKP:stä vuonna 1951. Hän sai kuitenkin kirjoitella pakinoita Työkansan Sanomiin nimimerkillä Leveäharteinen mies. Toimittuaan sekalaisissa töissä Vilenius ryhtyi 1958 porariyrittäjäksi, kunnes jäi eläkkeelle 1965. Hän kirjoitti sen jälkeen vielä viimeisten elinvuosiensa aikana Rakentaja-lehteen pakinoita nimimerkillä Seitenkasi.
Yttriumbariumkuparioksidi
Historia
YBCO oli ensimmäinen tunnettu aine, joka tulee supra­johtavaksi neste­typen kiehumispisteen (77 K) ylä­puolella. Ennen sitä supra­johtavuus tunnettiin vain lämpö­tiloissa, jotka ovat lähellä nestemäisen vedyn (20,28 K) tai heliumin kiehumispistettä (4,2 K); korkein tunnettu kriittinen lämpötila, 23 K, oli niobiumin ja germaniumin yhdisteellä Nb3Ge. Paljon korkeamman kriittisen lämpötilansa vuoksi YBCO voidaankin jäähdyttää suprajohtavaksi paljon pienemmin kustannuksin.
Juhana II Kasimir
Juhana II:n vanhemmat olivat Sigismund III Vaasa ja Konstantia Itävaltalainen, Itävallan arkkiherttuatar. Juhanan isä Sigismund oli Kustaa Vaasan pojanpoika, joka oli perinyt Ruotsin kruunun vuonna 1592. Sigismundin setä Kaarle IX syrjäytti hänet. Tästä seurasi pitkällisiä vihollisuuksia, kun Sigismund ja hänen jälkeläisensä vaativat Ruotsin kruunua.
Akritarkit
Akritarkkeja löytyy sedimenttikivistä, jotka ajoittuvat prekambrista nykyaikaan. Prekambriselta ajalta eri lajeja on pystytty erottamaan vain muutamia. Fossiilien koko vaihtelee 0,01–0,1 millimetriin.
Habarovsk
Sotilastukikohta
Habarovsk sai alkunsa, kun G. I. Nevelski ehdotti Habarovskin paikkaa kenraalikuvernööri Nikolai Muravjoville Venäjän Kaukoidän toimintojen keskuspaikaksi ja kirjelmöi hänelle 1854 siitä, että sinne pitää perustaa linnoitus sotilaalliseksi tukikohdaksi.
National Football League
NFL-pelaajien palkat ja NFL:n palkkakatto
NFL-pelaajien taattu vähimmäispalkka määräytyy NFL:n pelaajayhdistyksen (NFLPA) ja NFL:n välisen työehtosopimuksen mukaisesti. Se oli esimerkiksi kaudella 2007 tulokkaille 285 000 Yhdysvaltain dollaria. Summa kasvaa pelivuosien mukaan.
Uuden komissaarin valinta
Ehdokkaiden määrä rajattiin 185:stä ensin yhteentoista ja haastattelujen jälkeen viiteen 30. heinäkuuta omistajien tapaamisessa Detroitissa ja uusi komissaari valittiin 8. elokuuta 2006 kolmipäiväisessä kokoontumisessa Chicagossa. Tullakseen hyväksytyksi voittajaehdokkaalla oli oltava 22 joukkueen tuki 32:sta. Al Davisin mukaan kolmetuntinen äänestys oli ajoittain jopa riitaisa, mutta lopulta viidennessä äänestyksessä komissaariksi valittiin yksimielisesti äänin 32-0 Roger Goodell, NFL:n operatiivinen johtaja. Lopullinen yksimielisyys seurasi vasta, kun vähemmistössä olleet pienten markkina-alueiden NFL-omistajat lopulta taipuivat enemmistön edessä.
Goodellin vastaehdokkailla (asianajotoimisto Covington & Burlingin osakas Gregg Levy, asianajotoimisto Squire Sanders & Dempseyn osakas Frederick Nance, sijoitusyhtiö Fidelity Investmentsin operatiivinen johtaja ja hallituksen varapuheenjohtaja Robert L. Reynolds ja energiayhtiö Constellation Energyn toimitusjohtaja Mayo Shattuck) ei lopulta ollut paljonkaan mahdollisuuksia äänestyksessä.
Ennen kuin NFL:n virallinen valintaprosessi alkoi, julkisuudessa väläyteltiin muitakin ehdokkaita: NFL:n lakimies Jeff Pash, Atlanta Falconsin toimitusjohtaja ja pitkäaikainen liigavaikuttaja Rich McKay sekä Dick Cass, Baltimore Ravensin toimitusjohtaja. Yhdysvaltain entinen presidentti Bill Clinton ja ulkoministeri Condoleezza Rice nousivat myös esille eri medioissa, mutta kummankin ”ehdokkuus” oli lähinnä julkisuuden ruokkimaa poliittista peliä ja spekulointia.
Kyminlinnan seisake
Uudistus
Seisake rakennettiin uudestaan vuonna 2014 Kyminlinnan liittymän remontin yhteydessä. Uudelleenrakennuksen yhteydessä kulkuyhteyksien parantamiseksi seisake siirrettiin Kymintien jalkakäytävän puolelle ja sen yhteyteen rakennettiin kymmenen auton parkkipaikka.
Innsbruck
thumb|Innsbruckin ympärillä kohoavat Alpit. Innsbruck on kaupunki Tirolin osavaltiossa läntisessä Itävallassa. Noin 132 000 asukkaan kaupunki on rakennettu 575 metrin korkeuteen merenpinnasta. Kaupunki on myös Tirolin osavaltion pääkaupunki. Innsbruckin halki virtaa Innjoki, joka saa alkunsa Sveitsin Alpeilta. Suurkaupunkialueen väkiluvuksi vuonna 2017 arvioitiin noin 227 000.
Maantiede ja ilmasto
Innsbruckissa on kostea mannerilmasto, eli kaupungissa on ankaria talvia, ei kuivaa kautta ja lämpimät kesät. Vuodenaikojen vaihtelut ovat suuria mannerilmastolle tyypilliseen tapaan. Vuoden keskilämpötila on keskimäärin noin 8,5 celsiusastetta.
Historia
Innsbruck sai vuonna 1239 kaupunginoikeudet, ja vuonna 1420 siitä tuli Tirolin kreivikunnan pääkaupunki. Tuleva pyhän saksalais-roomalaisen keisarikunnan keisari Maksimilian I sai Tirolin hallintaansa vuonna 1490, ja Innsbruckista tuli yksi hänen suosikkiasuinpaikoistansa. Maksimilianin kaudella Innsbruckiin rakennettiin muun muassa tunnettu Goldenes Dachl.
Toisen maailmansodan aikana Innsbruck kärsi pahoin, sillä sinne tehtiin 22 pommitusta. Sodan jälkeen kaupungista kehittyi kuitenkin kansainvälinen talviurheilukeskus. Siellä järjestettiin talviolympialaiset vuonna 1964 ja vuonna 1976.
Urheilu
thumb|Innsbruck on tunnettu talviurheilukeskus. Innsbruckin lähistöllä on kymmeniä laskettelulomakohteita, joissa on yli 500 kilometriä rinteitä.
Kalkalahti
Kylästä on tieyhteys Jenkijärvelle. Sen palveluihin kuuluvat lääkintäasema ja kauppa.
Lappdal
Varhaisin maininta Lappdalista on vuodelta 1540. Lappdal on kuulkunut Gesterbyn jakokuntaan ja kylään on kuulunut ainoastaan Lappdalin tila 1900-luvun alkuun saakka. Tuolloin kylään syntyi yksi palstatila. Taiteilija Axel Haartman omisti palstatilan ja kylässä on nykyään hänen nimeään kantava tie. Kemiön ja Sauvon yhdistänyt Rajalahden lossi toimi Lappdalissa vuoteen 1972 asti. Vanha lossitupa ja palstatila ovat nykyään kesämökkejä. 1970-luvusta lähtien kylän rannoille on rakennettu kesäasutusta.
Louis Sparre
Pehr Louis Sparre af Söfdeborg (alun perin Luigi Petro; 3. elokuuta 1863 Gravellona, Lombardia – 26. lokakuuta 1964 Tukholma, Ruotsi) oli ruotsalainen kreivi, taiteilija, graafikko, huonekalusuunnittelija ja kirjailija. Hän oli keksijä Ambjörn Sparren ja Teresita Adèle Josefa Gaetana Barbavaran poika. Hän teki merkittävän uran Suomessa jugendin ja kansallisromantiikan parissa. Hän matkusteli maalausretkillä Karjalassa Akseli Gallen-Kallelan, Emil Wikströmin ja muiden karelianistien kanssa. 1890-luvun lopulla Sparre keskittyi taideteollisuuteen ja perusti Porvooseen Iris-huonekalu- ja keramiikkatehtaan, jonka johtoon hän kutsui Alfred Finchin. Hän myös osallistui Porvoon vanhan keskustan rauhoittamiseen ja entisöimiseen. Viimeiset vuotensa hän vietti Ruotsissa.
Miihkali Perttunen
Elämä
Miihkali Perttunen avioitui vuonna 1840 Huohvana Savinovan tyttären Palagan kanssa. Loppuiällään hän sai viimeisenä suurena runonlaulajana sadan markan vuotuisen eläkkeen Suomalaisen Kirjallisuuden Seuralta. Viimeiset 17 elinvuottaan hän eli poikansa Petrin hoidossa ensin Vuokkiniemen kirkonkylässä ja sittemmin Latvajärven Suursaarella. Runonlaulajan kasvonpiirteiden kuvaillaan olleen vielä vanhana "jalon kauniit" eikä "aaltoileva, hopeinen tukka edes vanhana harventunut". Luonteeltaan Miihkali oli hyvänluontoinen ja hilpeämielinen, muttei kovinkaan puhelias.
Lumilautailu talviolympialaisissa 2018
Lumilautailussa kilpailtiin Pyeongchangin 2018 talviolympialaisissa 10.–24. helmikuuta Phoenix Snow Parkissa.
Karhulan kartonkitehdas
Tehtaan kartonkikoneet
Lisäksi tehtaalle hankittiin vuonna 1950 uusi Jagenberg-pituusleikkuri, jonka leveys oli 2800 mm.Vuonna 1956 hankittiin Strecker-arkkileikkuri. Vuonna 1988 ostettiin Jagenberg-arkkileikkuri käytettynä USA:sta. Acelli toimitti uuden pituusleikkurin vuonna 2004.
HMS Grafton (H89)
Palvelus
Marraskuussa alus siirrettiin Harwichiin 22. hävittäjälaivueeseen korvaamaan HMS Keith. Alus siirrettiin 10. tammikuuta 1940 uudelleen muodostettuun 1. hävittäjälaivueeseen Harwichissa. Alus siirrettiin 26. maaliskuuta telakalle Hulliin. Telakalta vapauduttuaan alus aloitti 14. huhtikuuta koeajot. Se lähti seuraavana päivänä Scapa Flowhun, jossa se liitettiin Norjan taisteluita tukeviin yksiköihin. Alus palasi Scapa Flowhun pääosaston mukana 12. toukokuuta.
Haarus
Maantieto
Haarus sijaitsee Haarusjärven ympärillä. Sen runkoverkon muodostaa Haaruksentie, Haaruskankaantie sekä Laitalantie. Kaikki Haaruksen ympärivuotiset asukkaat asuvat järven länsipäässä.
Gospel Power
Vuonna 1987 Gospel Power osallistui Levyraatiin kappaleellaan ”Tänään voi olla se päivä” saaden tuomaristolta yhteensä 30 pistettä. 1980-luvun lopulla yhtye esiintyi Suomen ulkopuolella Ruotsissa, Alankomaissa ja Itä-Saksassa. Gospel Power oli kivunnut suomi-gospelin ykkössuosikkien joukkoon. Yhtye päätti uransa vuonna 1988 toteutetun suuren Suojatie-musikaalin myötä.
Kokoonpanot
1982–1983
Klassinen kokoonpano 1986 - 1988
Tuula Karppinen
Tuula Kerttuli Karppinen (omaa sukua Kivi, s. 18. tammikuuta 1958 Pori) on entinen suomalainen kuulantyöntäjä, viisiottelija ja soutaja.
Päälajissaan kuulantyönnössä Tuula Karppinen on viisinkertainen Suomen mestari ulkoradoilla. Lisäksi hänellä on kaksi sisäratojen Suomen mestaruutta. Tuolloin vielä tyttönimellään Kivi tunnetun naisen ennätystulos kuulantyönnössä on 18,54 m vuodelta 1980. Hän paransi Suomen ennätystä neljä kertaa ja oli ensimmäinen 18 metrin rajan ylittänyt suomalainen naiskuulantyöntäjä. Raja rikkoutui Tampereella 7. kesäkuuta 1980. Seuratasolla hän edusti Ulasoorin Karhuja.
Emil Cioran
Emil Michel Cioran [tšoran] (8. huhtikuuta 1911 Rǎșinari, Itävalta-Unkari – 20. kesäkuuta 1995 Pariisi) oli romanialainen filosofi ja esseisti. Hän muutti Ranskaan vuonna 1937 saatuaan Ranskan Bukarestin-instituutin apurahan.
Elämänvaiheet
Cioranin mielestä ihmisen on tärkeää valita paikka, jossa hän haluaa epäonnistua elämässään. Hänelle itselleen Pariisi oli paras mahdollinen paikka siihen: ”S’il faut rater sa vie, c’est mieux de la rater à Paris qu’ailleurs. Il faut choisir l’endroit où on veut rater sa vie.”
Ajattelu ja tyyli
Cioranin tekstejä niin usein luonnehtiva lohduttomuus liittyy mahdottomuuteen ymmärtää maailmaa ja ihmistä, toisaalta myös maailman ja ihmiskunnan liiankin selkeäjärkiseen ymmärtämiseen. Ihmiskunta jakaantuukin karkeasti niihin, jotka ovat ymmärtäneet, ja niihin, jotka eivät ole ymmärtäneet. Selkeäjärkisyyttä ja jatkuvaa kieltäymystä Cioran pakenee estetiikkaan ja onkin selkeästi Friedrich Nietzschen linjoilla sikäli, että elämä on ymmärrettävissä lähinnä esteettisenä ilmiönä. Proosassaan ja aforismeissaan Cioran osoittaa elinvoimaansa ja etääntyy tekstissään ideoista eksyttäen lukijansa tai pikemminkin pakottaen tämän olemaan ymmärtämättä kaikkea. Kirjoittaminen on taakan ravistamista harteilta, sisäinen pakko ja lääke itsemurhaa vastaan. Cioran itse ei pidäkään kirjojaan masentavina. Cioranin proosa on lyyristä ja lähentelee usein runoudelle tavanomaisia ilmaisukeinoja. Proosaruno toimiikin yhtäältä keinona ilmaista ajatuksia, toisaalta väliaikaisena lääkkeenä liiallista ymmärtämistä vastaan, sillä runouden ei tarvitse todistaa mitään, niin kuin elämänkään ei tarvitse todistaa mitään. Runous on kaikista tekstilajeista ylivertaisin. Teksteissään Cioran hakee myös vilpittömyyttä ja pyrkii sovittamaan yhteen tekstinsä ja oman elämänsä ja elämään tekstiensä mukaisesti. Toisaalta hän halusi säilyttää salaisuutena yksityiselämänsä, joka oli hänen olemassaolonsa onnellinen ja optimistinen osa – onni ei hänen mielestään kuulunut kirjoihin.
Yhteydet äärioikeistolaisuuteen
Cioranin kirjailijanuran alkukaudelta ja kirjeenvaihdosta löytyy paljon äärioikeistolaisuutta myötäileviä ajatuksia. Muun muassa Cioranin vuonna 1936 ilmestynyt teos Schimbarea la față a României sisälsi muukalaisvastaisia ja antisemitistisiä ajatuksia sekä totalitaristisen valtiojärjestelmän ihannointia. Cioran poistatti kaikkein juutalaisvastaisimmat kohdat kirjan ranskankielisestä laitoksesta 1990-luvulla. Berliinissä 1933–1935 Cioran oli kiinnostunut natsihallinnon toimista ja kirjoitti romanialaiseen Vremea-lehteen kolumnin, jossa hän puhui ihailevaan sävyyn muun muassa Adolf Hitleristä ja pitkien puukkojen yöstä. Hän suhtautui ihailevasti myös Italian fasistiseen liikkeeseen.
Cioran ei kuitenkaan koskaan ollut fasistisen Rautakaartin (Garda de Fier) jäsen, vaikka hän kannattikin liikkeen nationalistista ideologiaa toisen maailmansodan ensi vuosiin saakka; tosin hän ei oletettavasti hyväksynyt ryhmän väkivaltaisia metodeja. Toisaalta jotkut historioitsijat pitävät Cioranin nuoruuden kiinnostusta äärioikeistolaisuuteen lähinnä teoreettisena. Pariisiin asetuttuaan Cioran hylkäsi täysin ideologian ja keskittyi kirjoittamiseen. Myöhemmin Cioran on useissa haastatteluissa syvästi katunut nuoruudenaikaista innostustaan äärioikeistolaisuuteen. Esimerkiksi vuonna 1972 antamassaan haastattelussa hän tuomitsi Rautakaartin ”sekalaiseksi ryhmittymäksi tai pikemminkin mielipuoliseksi lahkoksi ja puolueeksi” ja sanoi: ”Silloin tajusin – – mitä tarkoittaa, kun joutuu aallon mukaan ilman vähäisintäkään vakaumusta. –  – Nyt olen sille immuuni.”
Dome Karukoski
Ura
Karukosken toinen pitkä elokuva sai ensi-iltansa alkuvuonna 2008. Kyseessä oli Leena Landerin samannimiseen romaaniin perustuva kasvatuslaitostarina Tummien perhosten koti. Romaanin filmatisointioikeudet oli myyty 1990-luvun alussa Hollywoodiin, mutta Solar Films osti ne takaisin Suomeen 2000-luvun taitteessa. Karukoski voitti elokuvasta parhaan ohjauksen Jussin vuonna 2009. Vuonna 2008 esitettiin MTV3:lla myös Karukosken ohjaama neliosainen sarja Veljet.
Vuonna 2009 ilmestynyt Karukosken kolmas elokuva Kielletty hedelmä on kasvutarina kahdesta vanhoillislestadiolaisesta tytöstä, jotka lähtevät kotipitäjästään Pohjanmaalta kesäksi Helsinkiin. Karukoski sai elokuvasta Kultainen delfiini -pääpalkinnon Festroian elokuvafestivaaleilla Portugalissa.
Karukosken neljäs elokuva Napapiirin sankarit sai ensi-iltansa lokakuussa 2010 ja oli vuoden katsotuin elokuva yli 300 000 katsojallaan. Karukoski voitti elokuvallaan toisen kerran parhaan ohjauksen Jussi-palkinnon vuonna 2011.
Elias Vikstedt
Eliaksen paluu
Elias ihastui pian Joonatan Sieviseen erehdyttyään luulemaan tätä homoksi ja suuteli tätä. Tämän jälkeen Elias päätyi tapailemaan Villeä, jonka kanssa alkoi orastava suhde. Ville kuitenkin päätyi suutelemaan toista miestä naamiaisissa, minkä johdosta kaksikon suhde päättyi. Naamiaisten loputtua lätkäjengi uhkasi hakata Eliaksen, mutta lopulta porukan johtaja Lari suutelikin Eliasta.
Kaappaus
Elias päätyi taas läheisiin väleihin Larin kanssa jouduttuaan ongelmiin suhteessaan Miskan kanssa. Larilla oli myös ongelmia suhteessaan Kallen kanssa. Lari ja Elias päätyivät suutelemaan. Pian kaksikko alkoi tutkia Larin serkun Mariannan menneisyyttä epäiltyään tämän olevan mieleltään sairas. Elias ja Lari lähentyivät entisestään ja päätyivät sänkyyn. He päättivät kuitenkin yrittää vielä pelastaa omat suhteensa Miskan ja Kallen kanssa, mutta eivät saaneet siihen mahdollisuutta, sillä paljastumistaan pelkäävä Marianna kaappasi pojat ja kertoi näiden kumppaneille poikien karanneen yhteiselle lemmenlomalle. Lopulta Janne, Miska ja Kalle pääsivät vangittujen jäljille. Marianna sai kaapattua vielä Jannen ja Heidin pieneen vankilahuoneeseensa. Myöhemmin Miska ja Kalle saivat pelastettua nämä Mariannan vankilasta, joka oli rakennettu Mariannan huoneeseen hänen ja Heidin yhteiseen asuntoon.
Mikko Alkio
Mikko Tuukka Samuli Alkio (s. 3. maaliskuuta 1972 Hattula) on suomalainen lakimies ja keskustalainen vaikuttaja. Hän toimi 16. tammikuuta 2008 alkaen elinkeinoministeri Mauri Pekkarisen poliittisena valtiosihteerinä työ- ja elinkeinoministeriössä. Keskustan jouduttua oppositioon vuoden 2011 eduskuntavaalien jälkeen Alkio on työskennellyt asianajotoimistossa mutta on tehnyt edelleen selvityksiä työ- ja elinkeinoministeriölle. Alkio ilmoitti eronneensa keskustasta puolueen käännettyä selkänsä Juha Sipilälle.
Kääpiömanteli
Kääpiömanteli (Prunus tenella) on ruusukasveihin kuuluva koristekasvina viljelty pensaslaji. Se on yhdestä kahteen metriä korkeaksi kasvava juurivesallinen pensas. Lehdet ovat suikeat, 3–7 senttimetriä pitkät, sahalaitaiset. Kukat kasvavat yksittäin tai parin kappaleen ryhminä, ne ovat vaaleanpunaisia ja kahden senttimetrin levyisiä. Hedelmänä on marja, joka on munamainen, huopakarvainen, kellanharmaa ja kitkeränmakuinen. Kääpiömanteli esiintyy alkuperäisenä itäisestä Keski-Euroopasta Venäjälle ja Kaukasiaan.
Lincolnin hauta
thumb|300px|Lincolnin hauta Lincolnin hauta on rakennettu Yhdysvaltain 16. presidentille Abraham Lincolnille, hänen vaimolleen Mary Todd Lincolnille ja heidän kolmelle lapselleen. Hauta sijaitsee Oak Ridgen hautausmaalla Springfieldin kaupungissa Illinoisin osavaltiossa. Haudan suunniteliana toimi amerikkalainen arkkitehti Larkin Goldsmith Mead. Hauta rakennettiin vuosina 1868–1874. Vuonna 1960 Lincolnin haudasta tuli historiallinen maamerkki. Vuonna 1966 Lincolnin hauta pääsi National Register of Historic Places -rekisteriin.
Nelson Goodman
Ilmaisu
Taideteoksille on tyypillistä symboloiminen ilmaisun kautta, se ei ole ei-esteettisten objektien ominaisuus. Voidaan sanoa, että taidemaalaukset ovat surullisia, äänekkäitä, kuumia tai viileitä, mutta kartat tai graafit eivät sellaisia ole. Taideteosten ilmaisemat ominaisuudet ovat erilaisia verrattuna teosten sananmukaisiin ominaisuuksiin. Maalaus voi olla sananmukaisesti sininen, mutta vain metaforisesti surullinen.
Läpinäkymättömyys
Goodmanin probabilistinen tai symptomaattinen taiteen määritelmä helpottaa taiteen rajatapauksien selvittelyssä. Simpanssin tekemä piirustus voi toimia taideteoksena, jos katsoja tajuaa, että kaikki viivojen fyysiset ominaisuudet ovat relevantteja (täyteläisyys). Mutta teos ei ole ehkä toiminut taideteoksena simpanssille, viivan ja värin tarkka vaihtelu saattoi syntyä sattumalta, eikä simpanssi ehkä kiinnittänyt huomiota viivojen hiuksenhienoihin variaatioihin. Teos saattaa toimia taiteena katsojalle, mutta ei tekijälle tai päinvastoin.
Savi
Savi on kivennäismaalaji, jonka pääaineksena on hyvin hienojakoinen mineraalihiukkasmassa (saves). Savi on syntynyt, kun jäätikön sulamisvedet kuljettivat mereen osan jään sisällä olleesta maa-aineksesta. Karkeimmat ainekset laskeutuivat pohjaan nopeimmin ja hieno aines kulkeutui jään reunasta etäämmälle.
Suomessa esimerkiksi Etelä-Suomen rannikkoalueella on laajoja savitasankoja ja Pohjanmaan rannikkoalueella jokialueitten maaperä on usein savea.
Gustave Charpentier
thumb|Gustave Charpentier Gustave Charpentier [gystav šarpãtje] (25. kesäkuuta 1860 Dieuze – 18. helmikuuta 1956 Pariisi) oli ranskalainen säveltäjä. Charpentier on tunnetuin oopperasta Louise (1900), jota on esitetty yli tuhat kertaa.
Jamal Karimi-Rad
Karimi-Rad nousi maansa oikeusministeriksi 2005. Hän kiisti Iranin väitetyt nuorisorikollisten teloitukset sekä teloitukset kivittämällä. Hän myös kertoi mm. pitävänsä naisten hunnuttomuutta rangaistavana.
Elizabeth Jagger
Elizabeth on yhdistetty romanttisesti mm. Sean Lennoniin ja Calum Bestiin.
Luettelo Etelä-Korean kansallispuistoista
{{legend|#F7D0CD| Vuoristoalueen kansallispuistot (17 kpl)|border=solid 1px #AAAAAA}} {{legend|#CFECEC|Meren ja rannikon kansallispuistot (4 kpl)|border=solid 1px #AAAAAA}} {{legend|#DDDDDD|Historiallinen kansallispuisto (1 kpl)|border=solid 1px #AAAAAA}}
Tom of Finland
Lapsuus ja nuoruus
Laaksosen varhaisia töitä pidetään romanttisempina ja pehmeämpinä verrattuna hänen myöhempään tuotantoonsa. Hänen kuvissaan esiintyi tuolloin lähinnä keskiluokkaisia miehiä, kun taas hänen tunnetuimmat hahmonsa ovat moottoripyöräilijöitä, tukkijätkiä ja muita maskuliinisuutta edustavia miehiä. Kuvat eivät olleet myöskään niin dramaattisia kuin hänen myöhemmät teoksensa: hahmot eivät olleet korostetun lihaksikkaita eivätkä poseeraukset eroottisia.
Elokuvia, musikaali ja näyttelyjä
Vuonna 2016 Helsingin Taidehalli järjesti näyttelyn "The Pleasure of Play", joka on tähän mennessä laajin Tom of Finlandin tuotantoa esitellyt näyttely. Näyttelyssä oli esillä sekä klassisia piirroksia miehistä nahkatakeissaan että harvemmin esillä olleita teoksia, kuten herkkiä akvarelleja. Esillä oli myös taiteilijan kokoamia kuvakollaaseja, jotka näyttävät miten hän tutki aikansa kuvastoa soveltaakseen sitä omissa töissään. Lähes 200 teoksen kokonaisuus sisälsi töitä 1930-luvulta vuoteen 1991. New Yorkin Artists Spacen kokoamaa näyttelyä oli täydennetty taiteilijan henkilöhistoriaa valottavilla teoksilla ja dokumenteilla, kuten varhaisilla maisemamaalauksilla sekä perhealbumeista lainatuilla valokuvilla.
Yksityiselämä
Laaksonen kävi uransa vuoksi usein Yhdysvalloissa, mutta elämänkumppaninsa Nipan kuoltua hän alkoi viettää maassa yhä enemmän aikaa. Viimeisinä vuosinaan hän vietti talvet Etelä-Kaliforniassa. Sisarenpoika Tapani Vinkala kuvaa enoaan seuralliseksi, huumorintajuiseksi ja lapsirakkaaksi mieheksi, joka osallistui mielellään lasten leikkeihin. Laaksonen tunnettiin myös tyylistään tarkkana pukeutujana, ja hänen mielestään vaatteet tekivät miehen.
Raskausmyrkytys
Yleinen käsitys raskausmyrkytyksestä on, että se on vain loppuraskausajan vaiva, joka aiheuttaa lähinnä verenpaineen kohoamista ja virtsan proteiinien lisääntymistä. Sairauden kehittymistä ei osata kunnolla ennakoida tai estää. Estolääkityksenä käytetään vaikeissa tapauksissa aspiriinia sekä kalsiumlisää niille, jotka saavat sitä liian vähän. Jo aiemmin alkanutta verenpainetaudin lääkehoitoa jatketaan. Raskausmyrkytyksen ainoa tehokas hoito on sekä sikiön että istukan syntyminen. Pre-eklampsia aiheuttaakin noin kuudenneksen ennenaikaisista synnytyksistä. Synnytyksen ajankohdan määrittämiseen vaikuttavat raskausmyrkytyksen vakavuus sekä raskauden kesto. Verenpainelääkkeitä, kuten labetalolia, voidaan käyttää kohentamaan äidin tilaa ennen synnytystä. Magnesiumsulfaattilääkitystä voidaan käyttää vakavissa tapauksissa estämään kouristuksia. Vuodelepo tai suolan käytön rajoittaminen eivät ole osoittautuneet tehokkaiksi raskausmyrkytyksen hoitona tai sen estäjänä.
Pori Jazz
1966–1970
Vuoden 1967 jazzfestivaali oli jo kolmipäiväinen, ulkomaisina esiintyjinä Ben Webster, Kenny Drew sekä Yhdysvaltojen puolustusvoimien The 3rd U.S. Army Band, joka esiintyi ilmaiskonsertissa. Porin musiikkilautakunta ei antanut toimintatukea, mutta Kirjurinluotoa saatiin käyttää ilmaiseksi.
Raskausmyrkytys
Teorioita taudin synnystä ja kehittymisestä
Toinen raskausmyrkytysalttiuden kehittymiseen liittyvä hypoteesi liittyy lapsen vanhempien parisuhteen varmistamiseen sekä isän panostukseen lapseensa. Tutkijat olettavat, että raskausmyrkytys on sopeuma, jolla äiti voisi lopettaa panostuksen sellaiseen lapseen, jonka isä ei olisikaan saatavilla. Isän saatavuuden määrittäisi frekvenssi, jolla äiti on altistunut lapsen isän siemennesteelle. Useissa tutkimuksissa on osoitettu, että kun nainen altistuu useasti kumppaninsa siemennesteelle ennen hedelmöitystä, hänen raskausmyrkytysriskinsä on alhaisempi. Seuraavissa raskauksissa riski on pienempi, jos lapsen isä on sama, mutta korkeampi, jos isä on toinen kuin edellisessä raskaudessa.
Ennustettavuus
Monia raskausmyrkytyksen ennakoimiseen tarkoitettuja testejä on kokeiltu, vaikka ei ole todennäköistä, että yksikään yksittäinen bioilmaisin riittäisi sellaisenaan ennakoimaan häiriötä. Tässä tarkoituksessa on otettu aiheiksi istukan läpivirtaus, suonistovaste, munuaisten toimintahäiriö, endoteelihäiriö ja hapetusstressi. Huomattavia esimerkkejä ovat:
Pori Jazz
1971–1975
Kesällä 1974 Kirjurinluotoon ei tarvinnut enää kulkea kapulalossilla, veneillä tai ponttonisiltaa pitkin, kun valmistui uusi Raumansilta. Pääkonserttien tapahtumapaikaksi saatiin Porin kaupungin kustantama pysyvä esiintymislava. Festivaalin tärkeimpiä ulkomaisia esiintyjiä olivat Gary Burtonin kvintetti, Woody Hermanin big band, Art Ensemble of Chicago sekä Sonny Stitt, Idrees Sulieman ja Kenny Drew.
1976–1980
Tuubaorkesteri Gravity, Mike Westbrookin yhtye ja Ted Cursonin septetti saivat vuonna 1977 kriitikot arvioimaan vuoden Pori Jazzia taiteellisesti siihen asti parhaaksi. Taloudellisesti vuosi oli kuitenkin katastrofi, ja tappioita jouduttiin paikkaamaan monena seuraavana vuonna. Kesän 1978 esiintyjiä olivat Ornette Coleman, Carla Bley, Max Roach ja laulaja Betty Carter. Seuraavana vuonna 1979 yleisöä houkuttelivat Dizzy Gillespie, B. B. King, Sonny Rollins, Art Van Damme ja Tony Williams, joita kuljettamaan Pori Jazzin ja muiden samanaikaisten eurooppalaisfestivaalien välillä vuokrattiin Finnairin DC-9-matkustajakone.
Jimmie Davis
Myöhemmät vaiheet
Davis kuoli Baton Rougessa 101-vuotiaana. Hänet haudattiin Quitmaniin, Louisianaan.
Raskausmyrkytys
Ruokavalio
Kalsiumlisää suositellaan vähintään 1 g päivässä erityisesti vakavassa vaarassa oleville äideille alueilla, joissa ruuasta saadaan vain vähän kalsiumia. Vähäinen seleenin saanti liittyy kohonneeseen raskausmyrkytyksen esiintyvyyteen.
Esiintyvyys
Raskauskouristus on vakavan raskausmyrkytyksen komplikaatio, joka vaikuttaa kehittyneissä maissa 0,56 naiseen tuhannesta ja 10–30 kertaa niin moneen huonommin toimeentulevissa maissa. On arvioitu, että raskausmyrkytykseen menehtyy vuosittain maailmassa ainakin 60 000 naista.
Komplikaatiot
Raskausmyrkytyksen komplikaatiot voivat vaikuttaa sekä äitiin että kehittyvään lapseen. Tila voi vaikeutua nopeasti, kun on kehittynyt raskauskouristus, HELLP-oireyhtymä, verenkierron häiriö, maksavaurio ja toimintahäiriö, akuutti munuaisvamma sekä äkillinen hengitysvaikeusoireyhtymä (ARDS).
Pori Jazz
1981–1990
Seuraavana vuonna 1988 artistikaartia alettiin muiden kansainvälisten jättifestivaalien tapaan laajentaa myös jazzin ulkopuolelle. Herbie Hancockin, Michael Breckerin, Wayne Shorterin ja Joe Zawinulin lisäksi festivaaleilla esiintyivät Carlos Santana, Eartha Kitt ja J. Karjalainen. Käytössä olivat lähes kaikki mahdolliset esiintymispaikat kaupungissa, ja yritysasiakkaille järjestettiin kallishintainen jazzristeily Helsingistä Poriin. Vuonna 1988 sai alkunsa Jazzliiton kokeellisen jazzin työpaja Ultra Music Meeting, jonne kutsuttiin suomalaisia ja ulkomaisia solistimuusikoita. Vuonna 1990 se siirrettiin liian kaupalliseksi koetun Porin sijasta Keravan Planet FunFuniin, mistä syntyi pian Kerava Jazz. .
Raskausmyrkytys
Tutkimus
Helmikuussa 2014 julkaistiin raportti, jonka mukaan raskausmyrkytyspotiliaiden veressä on enemmän endoteelisia pienhiukkasia kuin terveillä verrokeilla. Niiden määrää on ehdotettu käytettäväksi raskausmyrkytyksen vaarallisuuden merkkinä. Helsingin yliopistossa on käynnistetty hanke, jossa koetetaan selvittää sairauden alttiusgeenejä suomalaisessa väestössä.
Pori Jazz
2011–2020
Heinäkuussa 2019 loppuunmyydyissä kolmessa pääkonsertissa esiintyivät muun muassa Toto, Christina Aguilera, Stray Cats, Melody Gardot, Snarky Puppy, Archie Shepp ja Ron Carter. Tarkkaan lasketulla 349 518 käyntikerralla Pori Jazz oli Finland Festivalsin tilastossa kokonaiskävijämäärältään Suomen suurin festivaali. Vuoden 2020 Pori Jazz peruuntui koronapandemian vuoksi.
2021–
9.–17. heinäkuuta järjestettävän festivaalin suunniteltuja esiintyjiä ovat muun muassa John Legend, Emeli Sande ja Moses Sumney. Kotimaisisia artisteja ovat muun muassa Erja Lyytinen ja Pepe Willberg & Jukka Eskola Statement.
Maurice Duruflé
Maurice Duruflé (11. tammikuuta 1902 Louviers – 16. kesäkuuta 1986 Pariisi) oli ranskalainen säveltäjä ja urkuri.
Neoliittinen kausi
thumb|350px|Maatalouden keksiminen oli neoliittisen kauden alku. Maatalous keksittiin kartassa vihreällä merkityillä alueilla itsenäisesti mutta eri aikoina. thumb|Neoliittista hiottua kiviesineistöä Neoliittinen kausi (kreikk. neos ’uusi’, lithos ’kivi’) eli nuorempi kivikausi on kausi esihistoriassa, kivikauden viimeinen vaihe. Se ajoittuu noin vuosiin 6000–3500 eaa., mutta ajoitus vaihtelee paljon alueesta ja kulttuurista riippuen. Neoliittisen ajan alkuna on pidetty yleensä kotieläinten ja viljelykasvien käyttöönottoa sekä kyläasutuksen ja -kulttuurin kehittymistä. Aikakausi päättyi, kun metalleja alettiin käyttää aseiden, työkalujen ja korujen valmistukseen.
Neoliittisen ajan ja koko kivikauden määritellään päättyneen pronssikauteen, jota edelsi siirtymävaiheena kuparikausi. Sen myötä yhteisöt vaihtoivat kivityökalunsa metallisiin.
Kartelli
Asfalttikartelli
Suomessa huomattava kartellioikeudenkäynti oli asfalttikartellioikeudenkäynti. Kilpailuvirasto aloitti tekemiensä selvitysten perusteella yllätystarkastukset kartelliepäilyjen kohteena oleviin yrityksiin vuonna 2002 ja esitti vuonna 2004 Markkinaoikeudelle kilpailunrikkomismaksun määräämistä seitsemälle asfalttiyhtiölle ja Asfalttiliitolle. Markkinaoikeus antoi asiassa vuonna 2007 ratkaisun, jolla seitsemän asfalttiyhtiötä määrättiin maksamaan yhteensä 19,4 milj. euron kilpailunrikkomismaksut. Tästä ratkaisusta valittivat Korkeimpaan hallinto-oikeuteen (KHO) Kilpailuvirasto ja kuusi asfalttiyhtiötä. KHO:n vuonna 2009 antaman tuomion mukaan seitsemän asfalttiyhtiötä oli osallisena kartellissa, jossa oli sovittu asfalttiurakoiden jakamisesta koko Suomen alueella. KHO määräsi näiden yhtiöiden maksettavaksi yhteensä 82,5 miljoonan euron kilpailunrikkomismaksut. KHO:n mukaan asfalttikartelli toimi vuosina 1994–2002.
Mutesa II
Elämäkerta
Maanpaossa Lontoossa Mutesa II asui hyvin köyhissä oloissa. Hän työskenteli lähinnä sosiaalityöntekijänä ja asui köyhässä Bermondseyn kaupunginosassa. Scotland Yard vartioi Mutesa II:sta mahdollisen salamurhan takia.
Amtrak
Matkat ja liikennöinti
Rahtiliikenteen vaatimukset rataverkon kunnolle ovat erilaiset kuin henkilöliikenteellä, ja tämä käytännössä estää Yhdysvaltain sinänsä laajan rataverkon kaikkien osien käyttämisen henkilöliikenteessä. Esimerkiksi opastinlaitteiden puutteellinen kunto rahtireiteillä aiheuttaisi vaaratilanteita nopeammalle henkilöliikenteelle. Lähijuna- ja raitiotieliikennettä Yhdysvalloissa hoitavat useimmiten paikalliset yhtiöt.
Kirjoviiripyrstö
Alkuperä
Kirjoviiripyrstö on kotoisin Länsi-Afrikasta, Ogowejoelta.
Maltion luonnonpuisto
Luonnonpuiston alueella liikkuminen on kiellettyä ympäri vuoden. Poikkeuksena tähän on paikallisen paliskunnan poronhoitoon liittyvä toiminta sekä Savukoskella vakituisesti asuvien oikeus poimia alueelta marjoja ja sieniä.
Maltion luonto
Maltion luonnonpuisto on erittäin merkittävä erämainen alue. Puisto on vedenjakajaseutua Kemijoen vesistössä. Alueen luontotyyppeihin kuuluu laajoja vaarojen välisiä metsäalueita sekä kivikkoisia rinnemetsiä. Lisäksi alueella on pieniä puroja ja aapasoita. Alueella eläviä Euroopan unionin luontodirektiivin II liitteen lajeja ovat ainakin saukko, karhu, susi, ahma ja ilves. Puiston itäosassa sijaitsee Peura-, Koster- ja Maltiotunturien muodostama ketju.
Scramble
Kloonit
Pelistä on julkaistu epäviralliseja klooneja useille eri alustoille kuten Commodore 64:lle nimellä Skramble! vuonna 1983.
Ei (albumi)
Kappaleet
Kappaleet on säveltänyt ja sanoittanut Maija Vilkkumaa sekä sovittanut Kokko, Kosonen, Pennanen, Pethman ja Vilkkumaa.
Eesti otsib superstaari
Eesti otsib superstaari on virolainen televisio-ohjelma, joka perustuu brittiläisestä Pop Idolista alkunsa saaneeseen Idols-formaattiin. TV3-kanavan esittämässä ohjelmassa etsitään kilpailijoiden joukosta laulajankykyjä.
Tuomareina ovat toimineet Mihkel Raud (1.–5. kausi), Rein Rannap (1.–5. kausi), Heidy Purga (1.–2. kausi), Maarja-Liis Ilus (3.–6. kausi), Mart Sander (5. kausi), Tanel Padar (6. kausi) ja Jarek Kasar (6. kausi).
Eiichi Nakamura
Nakamura saavutti olympiahopeaa Los Angelesissa 1932. Hän kuoli taistelussa toisessa maailmansodassa 27. toukokuuta 1945.
Vääräkoski
Maantiede ja asutus
Keskustaajaman lisäksi kuntaan kuuluvat Paanajärven, Somman (ven. Šomba) ja Äynäkosken (Avneporog) asutukset sekä Paanajärven kylä. Paanajärven asutuksessa on reilut 400 ja Äynäkoskella noin 250 asukasta. Sommassa ei ole lainkaan vakituista asutusta. Vuoden 2010 väestönlaskennan mukaan kunnan asukkaista 61 % on kansallisuudeltaan venäläisiä, 20 % karjalaisia, 9 % valkovenäläisiä ja 3 % ukrainalaisia.
Vincent Schiavelli
Schiavelli syntyi Brooklynissä New Yorkissa italialais-amerikkalaiseen perheeseen. Hänellä diagnosoitiin lapsena Marfanin oireyhtymä. Hän opiskeli näyttelemistä New Yorkin yliopiston teatterilinjalla, näyttämöllä hän esiintyi 1960-luvulta lähtien.
Marc McClure
Marc McClure (s. 31. maaliskuuta 1957) on yhdysvaltalainen näyttelijä, joka tunnetaan parhaiten Jimmy Olsenin roolista ensimmäisessä Teräsmies-elokuvassa vuodelta 1978.
Muita rooleja
McCluren tunnetuin sivurooli on vuoden 1985 menestyselokuvassa Paluu tulevaisuuteen, jossa hän esitti David "Dave" McFly:ta.
Mäkihyppy talviolympialaisissa 2018
Aikataulu
Lihavoidut tapahtumat ovat loppukilpailuja.
Yoshio Sakai
Yoshio Sakai (, 2. toukokuuta 1910 Tokio – ?) oli japanilainen maahockeypelaaja ja olympiamitalisti.
Killing in the Name
Killing in the Name oli Rage Against the Machinen ensimmäinen single heidän ensimmäiseltä levyltään. Levy julkaistiin vuonna 1992 ja single vuonna 1993. Kappale kestää 5 minuuttia ja 14 sekuntia.
Portgas D. Ace
Ace
Japanilaisessa faniäänestyksessä Ace sijoittui kymmeneksi parhaaksi eli kymmenenneksi suosituimmaksi One Piece -hahmoksi.
Persoona ja suhteet
Aluksi Ace oli etäinen Luffyä kohtaan. Hän piti Luffya häiritsevänä kakarana, jota piti aina olla pelastamassa. Acelle vähän läheisempi oli ylvääseen perheeseen kuulunut Sabo, jonka kanssa Ace suunnitteli ryhtyvänsä piraatiksi jahka olivat keränneet tarpeeksi rahaa merirosvoalukseen. Luffy kuitenkin tuli tähän väliin, ja kaverukset pohtivat miten tappaa tunkeilija, jota ei ikinä tapahtunutkaan tiedonpuutteen ja haluttomuuden vuoksi. Ace nautti yhdessä Luffyn ja Sabon kanssa maljat alkoholia, jolloin heistä tuli veljekset
Kun Luffy oli tullut merivoimien päämajaan Marinefordiin, Ace kieltäytyi hyväksymästä Luffyn apua, koska tämä oli nuorempi, heikko, ja ennen kaikkea koska veljillä oli omat seikkailut joihin ei tule puuttua. Luffy lopulta sai pelastettua Acen, mutta kontra-amiraali Akainu alkoi haastaa riitaa Acen kanssa. Isältään peityn periaatteen mukaan Ace ei ikinä paennut vihollista. Tästä Akainu sai puhtia iskeä magmagvoimillaan kohti Luffya, jolloin Ace meni väliin ja sai kuolettavan haavan vatsaansa. Viimeisillä voimillaan hän kiitti ystäviään häntä rakastamisesta ja pahoitteli olevansa hankala pelastettava. Hän lopulta kuoli hymyillen, kuten D:n tahdon ihmiset tähän asti ovat.
Kannu Vaakunaa / Taivaan lintu
Kannu Vaakunaa / Taivaan lintu on Pate Mustajärven single vuodelta 2000. Sen ensimmäinen raita ”Kannu Vaakunaa” on Juice Leskisen kääntämä vanha irlantilainen kansanlaulu ”Whiskey in the Jar”, jonka Thin Lizzy teki tunnetuksi vuonna 1973. Mustajärvi laulaa kappaleen duettona Solistiyhtye Suomesta tutun Pekka Hartosen kanssa. Singlen kakkosraita on ”Taivaan lintu” -kappale, joka myös on Leskisen käännös Lynyrd Skynyrdin ”Free Bird” -klassikosta. Kappaleessa vierailee kitaristina Heikki Silvennoinen. Kolmantena raitana on radioita varten lyhennetty versio ”Taivaan linnusta”.
Ukrainan Tukholman-suurlähetystö
Suurlähetystön lisäksi Ukrainalla on konsulaatti Malmössä.
Felix Draeseke
Draeseke syntyi Coburgissa ja aloitti säveltämisen 8-vuotiaana. Vuosina 1862-1876 hän asui Sveitsissä. Vuonna 1876 hän asettui Dresdeniin. Vuonna 1894 Draeseke meni naimisiin Frida Neuhausin kanssa. Draeseke kuoli aivohalvaukseen vuonna 1913. Hän sävelsi uransa aikana muun muassa sinfonioita, konserttoja, oopperoita, kamarimusiikkia ja pianokappaleita.
Raimo Grönberg
Raimo Juhani Grönberg (s. 8. maaliskuuta 1953 Oulu) on suomalainen näyttelijä.
Lasikuitu
thumb|250px|Pieni kimppu lasikuidusta. Lasikuitu on erittäin kapeista lasisäikeistä tehty materiaali, jota käytetään eristeiden ja tekstiilien valmistuksessa. Arkikielessä lasikuidulla tarkoitetaan yleensä lasikuidulla vahvistettuja muovimateriaaleja eli lujitemuoveja. Ne kuuluvat komposiittimateriaaleihin. Materiaalina lasikuitu on halpaa, helposti muokattavaa ja kemiallisesti kestävää, mikä tekee siitä erinomaisen materiaalin esimerkiksi veneiden, kylpyammeiden, lentokoneiden ja saostussäiliöiden valmistukseen.
Lasikuidun perusta
pienoiskuva|SiO4 Lasikuitu muodostuu ohuista piidioksidipohjaisista (SiO2 ) tai muusta lasiyhdisteestä valmistetuista säikeistä. Piidioksidilla ei ole virallista sulamispistettä, mutta se pehmenee 2000°C asti, jolloin se alkaa hajota. 1713°C:ssa suurin osa molekyyleistä pääsee liikkumaan vapaasti. Lasikuidussa SiO2 muodostaa pitkiä polymeeriketjuja. Polymeerissä muodostuu SiO4 -ryhmiä, jotka ovat järjestetty tetraedriksi, jonka keskellä on piiatomi ja kulmissa neljä happiatomia. Nämä atomit muodostavat kulmiin sidotun verkon jakamalla happiatomit.
Lasikuituhionta
Lasikuituhionta on yleisin kierrätystapa. Lasikuitu murskataan ja leikataan pieneksi paloiksi tai jauheeksi. Tämä prosessi kuitenkin vahingoittaa lasikuituja, jolloin kierrätettyä lasikuitua ei voida uuden lasikuidun tavoin enää käyttää suurimmassa osassa sovelluksia. Murskattu lasikuitu käy kuitenkin asfaltin täyteaineeksi tai sementin lisäaineeksi.
Kaarle IV (Espanja)
Kaarle oli heikko kuningas, jonka aikana Espanja oli likimain Ranskan vasalli. Valtiota hallitsivat käytännössä kuningatar Maria Luisa ja tämän rakastaja Manuel de Godoy.
Väinö Hämäläinen (taidemaalari)
Väinö Aleksanteri (Aleksander) Hämäläinen (15. heinäkuuta 1876 Helsinki – 20. maaliskuuta 1940 Kauniainen) oli suomalainen taidemaalari, graafikko ja kuvittaja.
Mustarastas (yhtye)
Yhtyeen musiikille on tunnusomaista akustisten kielisoittimien, haitarin ja tinapillin käyttö. Näiden lisäksi yhtyeen levyillä voi kuulla muun muassa didgeridoota, udua ja djembeä.
Merlin (televisiosarja)
Sarja osoittautui kansainväliseksi menestykseksi ja sitä tehtiin viisi tuotantokautta, yhteensä 65 jaksoa.
Tuotanto
Sarjan ovat luoneet tuottajat Julian Murphy ja Johnny Caps, jotka ovat työskennelleet yhdessä aiemmin kauhutelevisiosarjan Hex parissa. Tavoitteena oli luoda sarja, joka keskittyy nuoren Merlinin tarinaan ja taikuuteen pyöreän pöydän ritareiden sijaan. Sarjasta haluttiin tehdä sellainen, jota voi katsoa kolme sukupolvea yhdessä. Tuottajat ovat kertoneet sarjan saaneen vaikutteita muun muassa yhdysvaltalaisesta televisiosarjasta Smallville. Myös Doctor Who -sarjan tuottaja Russell T Davies vaikutti sarjan syntyyn.
Vastaanotto
Sarja sai useita televisioalan palkintoehdokkuuksia ja voitti muun muassa parhaan tehosteiden Bafta-palkinnon vuonna 2010 ja 2011. Colin Morgan sai pääroolistaan muun muassa parhaan miesnäyttelijän National Television Award -palkinnon.